钦定古今图书集成/明伦汇编/闺媛典/第293卷 > 皇清二十六 > 柴举妻张氏
## 钦定古今图书集成/明伦汇编/闺媛典/第293卷 > 皇清二十六 > 柴举妻张氏

按《保安州志》：“张氏，柴举妻。年十八归举，能执妇道。祖姑耄瞆，性严急，氏左右奉养无违色。没之日，哭尽哀，人称孝妇。父疾归省，手调汤药，恨不获以身代。及卒，诸弟幼，为之理葬事，抚诸弟皆成立。夫殁，子光祖才五岁，氏苦志守节四十馀年，教子成名。年逾七十，齿发不衰。”